
Ehitusloa  väljastamine
1. ASJAOLUD JA MENETLUSE KÄIK

Läbivaatamiseks laekus Rahu tn 34 korterelamus asuva mitteeluruumi M-3 rekonstrueerimiseks arstikeskuseks ehitusloa taotlus koos ehitusprojekti ning makstud riigilõivuga. Mitteeluruumi M-3 rekonstrueerimisprojekti vaatasid läbi märkusteta, kooskõlastasid või kiitsid heaks:
Ida-Eesti Päästekeskus;

Korterelamu Rahu 34 esimees;
Arhitektuuri- ja Linnaplaneerimise Ameti peaarhitekt.
Tervisekaitseinspektsiooni Virumaa Tervisekaitsetalitus esitas oma kirjas nr 3-2/452-1, 19.12.2008, läbivaadatud projekti kohta arvamuse: 

1. Kosmeetikaprotseduuride ruumis kombineeritud kunstlik valgustus patsiendi piirkonnas peab olema tagatud sotsiaalministri 20.12.2000 määruse nr 86 normtasemete piires (2000 lx);

2. Hambaravikabinetis patsiendi piirkonnas peab olema tagatud kombineeritud valgustus vastavalt EVS-EN 12464-1-2003 nõuetele;

3. Kõikides vastuvõtu-läbivaatuseruumides ja protseduuriruumides tehnoseadmete poolt, kaasa arvatud ventilatsiooni tekitatud müratase, peab olema sotsiaalministri 04.03.2002 määruse nr 42 §i 7 normtasemete piires (35dBA).
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, ning tasuda riigilõiv.
2.4. Ehitusseaduse § 12 lõike 2 kohaselt ehitusluba ei anna õigust ehitusloale märgitud maaüksuse või ehitise omaniku loata ehitada;
2.5. Ehitusseaduse § 29 lõike 2 punkti 4 ehitise omanik on kohustatud taotlema ehitamise lõpetamisel ehitisele kasutusluba;
2.6. Ehitusseaduse § 34 lõike 1 punkti 1 kohaselt kasutusloa väljastamisest keeldutakse, kui ehitis ei vasta kasutamise taotletud otstarbeks ettenähtud ehitisele kehtestatud nõuetele.
3. OTSUS

3.1. Väljastada ehitusluba Rahu tn 34 korterelamus asuva mitteeluruumi M-3 rekonstrueerimiseks,
3.2. Kohustada mitteeluruumi M-3 omanikku:

3.2.1. saama enne rekonstrueerimistööde alustamist Rahu tn 34 korterelamu omanikelt luba ehitustööde teostamiseks;
3.2.2. kasutusloa saamiseks tagada valminud arstikeskuseruumide vastavuse Tervisekaitseinspektsiooni Virumaa Tervisekaitsetalituse poolt esitatud nõuetele.
4. RAKENDUSSÄTTED
4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

